CELEX: 62014CN0291
Language: hr
Date: 2014-06-12 00:00:00
Title: Predmet C-291/14 P: Žalba koju je 12. lipnja 2014. podnio Faci SpA protiv presude Općeg suda (treće vijeće) donesene 20. ožujka 2014. u predmetu T-46/10: Faci SpA protiv Europske komisije

8.9.2014   
            
            
               HR
            
            
               Službeni list Europske unije
            
            
               C 303/20
            
         Žalba koju je 12. lipnja 2014. podnio Faci SpA protiv presude Općeg suda (treće vijeće) donesene 20. ožujka 2014. u predmetu T-46/10: Faci SpA protiv Europske komisije
   (Predmet C-291/14 P)
   2014/C 303/26
   Jezik postupka: engleski
   
      Stranke
   
   
      Žalitelj: Faci SpA (zastupnici: Messrs S. Piccardo, Avvocato, S. Crosby, Advocaat)
   
      Druga stranka u postupku: Europska komisija
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine presudu Općeg suda od 20. ožujka 2014. u predmetu T-46/10 ili
            
         
               —
            
            
               podredno ukine ili značajno smanji novčanu kaznu izrečenu žalitelju ili
            
         
               —
            
            
               vrati predmet Općem sudu na preispitivanje i
            
         
               —
            
            
               u svakom slučaju naloži Europskoj komisiji snošenje troškova žalitelja u prvom stupnju i ovoj žalbi.
            
         
      Žalbeni razlozi i glavni argumenti
   
   Žalba se podnosi protiv presude Općeg suda Europske unije od 20. ožujka 2014. u predmetu T-46/10. Opći sud je u presudi odbio žaliteljevu tužbu od 28. siječnja 2010. protiv Odluke Komisije C(2009) final od 11. studenoga 2009. o postupku primjene članka 81. (UEZ-a) i članka 53. Sporazuma o EGP-u (Predmet COMP/38589 – Toplinski stabilizatori) (1).
   Žalitelj ističe dva žalbena razloga:
   Prvim žalbenim razlogom žalitelj tvrdi da je Opći sud počinio pogrešku koja se tiče prava time što nije ispitao težinu povrede nakon studenoga 1996. s obzirom na promjenu naravi zabranjenog sporazuma, zbog čega nije uzeo u obzir sve okolnosti koje su važne za izračun novčane kazne izrečene žalitelju i čime je povrijedio točku 20. Smjernica o metodi za utvrđivanje kazni iz 2006. i/ili članak 23. Uredbe 1/2003 (2) i članak 49. Povelje Europske unije o temeljnim pravima.
   Drugim žalbenim razlogom žalitelj tvrdi da Opći sud nije izvršio učinkovito i detaljno sudsko preispitivanje odluke time što je bez ispitivanja činjenica utvrdio da se žalitelj ponašao točno kao svi drugi uključeni poduzetnici, osim da je njegova provedba bila manje stroga i odbivši bez ikakve ocjene argument da je tržišno natjecanje narušeno na štetu žalitelja primjenom točke 35. Smjernica o metodi za utvrđivanje kazni na konkurentsko društvo Bärlocher.
   
      (1)  SL C 307, 12.11.2010., str. 9.
   
      (2)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (SL L 1, 04.01.2003, str. 1.) (SL, posebno izdanje na hrvatskom jeziku, poglavlje 8., svezak 1., str. 165.).